open-index/open-wikipedia-markdown huggingface dataset:
Хандын Лувсанбазар

**Хандын Лувсанбазар** нь Ренчинлхүмбэ сумын харьяат бөгөөд Хөвсгөл аймгийн ардын гэгээрлийн хэлтсийн анхны даргаар томилогдон ажиллаж байжээ. 
Аймгийн ХЗЭ-ийн хорооны даргаар ажиллаж байхдаа 1932 онд Рашаант суманд гарсан хувьсгалын эсэргүү бослогынхон Хатгал дахь аймгийн яамыг устгахаар цэрэглэн хөдөлснийг Эвлэлийн хорооны дарга Х.Лувсанбазар залуучуудын хувьсгалт отрядын хүчээр хамгаалан Түнэлийн Цагаанбургас орчим бут цохьсон байна. Иймд эсэргүү бүлгийнхэн ухарч явахдаа « Эсэргүү бүлгийн гишүүн Лувсанбазарт» гэсэн хуурамч бичиг хийж өөрийн төлөөлөгчийг томилон илгээж, хувьсгалт отрядынханд зориудаар баривчлуулсан бөгөөд дотоод яамны ногоон малгайт Хатгалын суурин төлөөлөгч Баасан гэгч Лувсанбазарыг баривчлан эрүүдэн шүүж эхэлсэн байна. Х.Лувсанбазар тухайн үед МАХН-ын Төв хорооноос Хөвсгөл аймагт ажиллаж байсан төлөөлөгчтэй уулзан азтай тохиолдлоор ногоон малгайт Баасангийн эрүү шүүлтээс мултарч, Улаанбаатар хотод шилжин улмаар Намын Төв Хорооны зааварлагчаар ажилласан түүхтэй. Тухайн үедээ Большевик намын түүхийг гучин мянган хувь хэвлүүлж, намын үзэл суртлын ажилд амжилт гаргасан учир Төв хорооны хэлтсийн эрхлэгчээр дэвшин ажиллаж байгаад Архангай аймгийн намын хорооны дарга, Хатгал хотын ноосны үйлдвэрийн дарга зэрэг алба хашиж байжээ. Хожим нь Улаанбаатар хот дахь Багшийн институтыг эчнээгээр төгсөж, Төмөр замын дунд сургуульд багш, номын сангийн эрхлэгч зэрэг ажлыг хийж байгаад гавъяаныхаа амралтанд гарсан юм. 
Х.Лувсанбазар багшийн уугуул нутаг нь Ренчинлхүмбэ сумын харьяат бөгөөд сэргэлэн, ухаалаг, авхаалжтай хун байсан бөгөөд тухайн үедээ наш хэлэмгий, ухуулга сурталчилгааны ажилд гарамгай нэгэн байсан тул “минутанд мянга чалчигч” гэсэн өргөмжлөлтэй явсан гэдэг.

Ангилал:Рэнчинлхүмбийн хүн
Ангилал:Монголчууд
Ангилал:БНМАУ-ын төрийн зүтгэлтэн
Ангилал:Монгол Ардын Намын гишүүн
Сандагийн Чойжамц

**Сандагийн Чойжамц** нь 1946 оны 8 сарын 27-ноос 1948 оны 6 сарын 12-ныг хүртэл БНМАУ-ын Гэгээрлийн сайдаар ажиллаж байсан хүн юм.

Чойжамц Хөвсгөл аймгийн гэгээрлийн хэлтэст ажиллаж байгаад Цагаан-Үүр сумандаа бага сургуулийн захирлаар томилогдон ажиллаж байх үедээ 1933 оны «Даян дээрхийн тахилга» наадамд барилдаж түрүүлсэн тул шилэн жинстэй малгай, морийг бай шагналд авсан байна. Тэрбээр ардын хурал дээр багш сэхээтэн хүн байж феодалын отго жинстэй малгайгаар шагнуулсан гэх мэтийн шүүмжлэлд өртсөн тул сургуулийн захирлын албаа орхин Улаанбаатар явж сургуульд суралцан нам төрийн өндөр албанд олон жил ажиллан гэгээрлийн яамны сайд, намын төв хорооны нарийн бичгийн дарга, улсын прокурор, зудтай тэмцэх онцгой комиссын дарга зэрэг албыг хашиж байгаад гавъяаныхаа амралтад гарсан.

Ангилал:Монголын боловсролын сайд
Эр-Рияд

**Эр-Рия́д** (араб. الرياض‎ [arrːiˈjɑːdˤ]. -монгол. *цэцэрлэг*) нь Саудын Арабын нийслэл болон хамгийн том хот юм. Арабын хойгт оршдог 2017 оны байдлаар 7,6 сая хүн амтай хамгийн том хот.

## Түүх 
6-7-р зууны үед Эр-Рияд нь бусдаас ялгарах зүйлгүй даруухан жижиг суурин байв. 18-р зуунд л Арабын уламжлалт зах зээл өргөжиж, шашны шинэ барилгууд баригдаж эхлэхэд л Эр-Рияд эрч хүчтэй хөгжих болжээ.

1902 онд Эмир Абдул-Азиз ибн Сауд болон түүний арми Эр-Рияд хотыг эзлэн авсан байна. 1927 онд Саудын Арабын эмирүүд нийслэл Эр-Рияд хоттой Нажд, Хижаз хэмээх муж улсыг байгуулжээ. 1932 онд аажмаар нэгдлийн үр дүнд Саудын Араб улс үүссэн бөгөөд одоо ч тус улсыг гэр бүлийн угсаа залгамжлагч  эмирүүд удирдаж байна. 

Эр-Рияд хотод Хааны өргөө харш байрладаг бөгөөд 1955 онд бий болсон төрийн бүх төв байгууллагууд энд төвлөрчээ. Энэ хотод үйлдвэр бараг байхгүй ч дэлгүүр, ресторан, кофе шоп, музей, боловсролын байгууллагууд их бий. Хотын нийт хүн амын 40 % орчим 30-аас доош насны залуучууд эзэлдэг.

Газрын тосны асар их орлого нь хотыг орчин үеийн болгосон. Ер нь хотын барилгууд 8 давхар боловч тансаг хийцээрээ ялгардаг. Хотод олон тэнгэр баганадсан барилгууд байдаг бөгөөд бусад томоохон төслүүдийг боловсруулж байна. Хотын хамгийн өндөр барилга бол 99 давхар Бурж аль-Мамлак юм.

2009 оны 11-р сард Мекка метроны дараа улсдаа хоёр дахь метро барьж эхэлсэн.

Энэ хот 156 дүүрэгт хуваагддаг байна.

## Хүн ам 
1960 онд Эр-Риядын хүн ам 150 мянган хүн байсан бөгөөд 1980 онд сая давсан байна. Эр-Рияд хот бүх Саудын Арабын нэгэн адил газрын тосны олборлолтын орлогоор амьдарч байна.

## Эшлэл 

Ангилал:Азийн нийслэл
Өргөө гэр

**Өргөө гэр** нь Монгол гэрийн нэг төрөл юм. Үүнийг дээр үеийн ноёд хаад өөрийн захиргаа эрх мэдлээ үзүүлэхээр хээ угалз нэмэн ард түмний гэрээс томсгон өргөө гэж дуудах болсон.

Ангилал:Гэр
Ангилал:Монголын архитектур
Ангилал:Монголын соёл
Дүнхэгэр уул

**Дүнхэгэр уул** нь Байтаг Богдын уулсын нэг оргил юм. Байтаг Богдын уулс нь Монгол Алтайн нурууны салбар нуруу. Энэхүү уул нь Ховд аймгийн Булган сумын нутагт, Монгол-Хятадын хил дээр оршдог.

## Мөн үзэх 
* Монгол орны уулс

Ангилал:Азийн уул
Ангилал:Монголын уул
Ангилал:Монгол Алтайн нуруу
Ангилал:Ховд аймгийн газар зүй
Ангилал:Шинжааны уул
Ангилал:Монгол-Хятадын хоорондын хил
Мон Блан

**Mон Блан** (мөн **Mонблан**,  [];  [], орчуулбал «Цагаан уул») нь Итали ба Франц улсуудын хил дээр орших  өндөртэй, Альпийн нурууны хамгийн өндөр уул юм.  Евразийн хилийг яаж тогтоосноос хамаараад Мон Блан юм уу Эльбрус уулын (Оросын Кавказын нурууны ноён оргил ) аль нэг нь европын ноён оргилд тооцогддог.

Өвлийн аялал жуулчлал 1900 оноос нээгдэж, 1924 онд Шамони хотод анхны өвлийн Олимпын наадам болж, хамгийн энгийнээс хамгийн тансаг хүртэл хот байгуулалтын янз бүрийн төслүүд хэрэгжсэн байна.

1965 онд уулын доогуур 11 километрийн урт автозамын хонгил барьж Итали, Францыг холбосон байна. Өдөр бүр уг хонгилоор 5000 орчим автомашин нэвтэрдэг байна. 

## Зургийн цомог 

Mont Blanc, Mont Maudit, Mont Blanc du Tacul.jpg|Mон Бланыг Италийн талаас харвал
Mont Blanc depuis la gare des glaciers.jpg|Дом дю Гуте ()
Mont Blanc from Les Arcs 1950.jpg|Mон Блан Лез Арк талаас
2019-07-23 - Flickr - Giåm.jpg|Mон Блан долоодугаар сард
Mont blanc from aiguille du midi august 2010.JPG|Mон Бланы хойд энгэр
Miagegletscher 2.jpg|Миаге мөсөн гол

## Цахим холбоос 
* Мон Бланы зургууд 
* Early Alpine Images: Mont Blanc 1786–1827

## Эшлэл 

Ангилал:Европын уул
Ангилал:Италийн уул
Ангилал:Францын уул
Ангилал:Альпийн нурууны уул
Ангилал:Итали-Францын хоорондын хил
Алтан Дуулга уул

**Алтан Дуулга уул** нь Увс аймгийн Өндөрхангай сумын нутагт оршдог Хан Хөхийн нурууны ноён оргил бөгөөд далайн түвшнээс дээш  өндөрт өргөгдсөн уул юм.

## Мөн үзэх 
* Монгол орны уулс

## Эшлэл 
Ангилал:Азийн уул
Ангилал:Монголын уул
Ангилал:Увс аймгийн газар зүй
Ангилал:Хан Хөхийн нуруу
Сошиал медиа маркетинг

**Сошиал медиа маркетинг** гэдэг нь интернет болон сошиал платформуудыг ашиглан бүтээгдэхүүн, үйлчилгээгээ сурталчлахыг хэлдэг. Сошиал платформуудад Facebook, LinkedIn, Twitter, Google, WhatsApp, Biznetwork, YouTube, Instagram, Yelp, Snapchat, Blog, Tumblr зэргийг хамруулах ба маркетингийн суваг болгон ашигладаг.

Ангилал:Хайлтын системийн оновчлол
Ангилал:Цахим бизнес
Ангилал:Customer relationship management
Кнессет

**Кнессет** (еврей. הַכְּנֶסֶת, араб. الكنيست; еврей хэлнээс шууд утгаар орчуулбал "Чуулган" гэсэн үг) — Израил улсын нэг танхимтай парламент ба улсын хууль тогтоох байгууллага. Кнессет нь хууль батлах, ерөнхийлөгч болон ерөнхий сайдыг томилох, засгийн газрыг томилж хяналт тавих зэрэг эрхтэй. Мөн гишүүдийн халдашгүй байдлыг цуцлах, ерөнхийлөгч болон төрийн хянагч нарыг албан тушаалаас нь огцруулах, Засгийн газрыг тараах, өөрсдийгөө тарааж, шинэ сонгууль зарлах зэрэг хүчтэй. Ерөнхий сайд мөн парламентыг тараах хүчтэй. Гэсэн хэдий ч шинэ сонгууль болж дуустал Кнессет одоогийн бүрэлдэхүүнтэй эрх мэдлээ хадгалж үлддэг. Нийт 120 гишүүнтэй бөгөөд хууль тогтоох байгууллагын сонгогдон ажиллах хугацаа нь дөрвөн жил. Кнессет нь Баруун Иерусалимын Гиват-Рам дүүрэгт байрладаг. Кнессетийн хамгийн анхны хурал нь 1949 оны 2 сарын 14-нд явагдсан. Сүүлийн сонгууль 2020 оны 3 сарын 23-нд явагдсан. 2020 оны 12 сарын 23-нд Кнессет төсвийн тохиролцоонд хүрч чадалгүй албан ёсоор татан буугдсан ба шинэ сонгууль болох хүртэл сэргээгдэхгүй. 

## Нэршил 
"Кнессет" гэсэн нэр томъёо нь эртний *Кнессет ха-Гдола* (еврей. כְּנֶסֶת הַגְּדוֹלָה) буюу "Их Чуулган" гэсэн нэршлээс гаралтай бөгөөд еврей уламжлалын дагуу Их Чуулганд 120 бичээч, мэргэд ба зөнчид чуулдаг байсан. Гэсэн хэдий ч байнга хуралддаггүй байсан бөгөөд гишүүдийн тооноос гадна Их Чуулган нь ард түмнээр сонгогддоггүй, шашны хурал байсан тул одоогийн Кнессеттэй ижил зүлгүй.

### Гишүүд 
Кнессетийн гишүүдийг еврей хэлээр эрэгтэй бол חֲבֵר הַכְּנֶסֶת (Хавер ха-Кнессет), эмэгтэй бол חַבְרַת הַכְּנֶסֶת (Хаврат ха-Кнессет) гэж нэрлэдэг.

## Одоогийн бүрэлдэхүүн 
## Цахим холбоос 
* Албан ёсны цахим хуудас

## Эшлэл 

Израил
Ангилал:Парламент улс орноор
Ангилал:Парламентын ордон
Ангилал:Иерусалимын барилга байгууламж
Ангилал:Израилын соёлын дурсгал
Ангилал:Иерусалимын байгууллага
Дарьганга (салаа утга)

**Дарьганга** үгийн утга:
* Дарьганга, Монгол үндэстний нэгэн ястан
* Дарьганга сум, Сүхбаатар аймгийн сум
* Дарьганга уулын хошуу, 1924 оноос 1931 оны хооронд байсан Хан Хэнтий уулын аймгийн нэгэн хошуу, өнөөгийн Сүхбаатар аймгийн Асгат, Дарьганга, Баяндэлгэр, Наран, Онгон, Халзан сумд
* Дарьгангын тэгш өндөрлөг, Дарьганга сумын нутаг дахь унтарсан галт уулын бүс нутаг
Дарьганга (тэгш өндөрлөг)

**Дарьгангын тал** нь Монголын зүүн урд жигүүрт Хятадын хилийн ойролцоо орших унтарсан галт уул бүхий тал юм. Энэ бүс нутаг нь магадгүй плейстоцен эсвэл голоцен эринд үүссэн бөгөөд ойролцоогоор 200 гаруй давхаргат галт уулаас бүрдэнэ. Эдгээрийн өндөр нь 25-аас 300 метрийн хооронд хэлбэлзэх ба элэгдлийн хэмжээ нь өөр хоорондоо ихээхэн ялгаатай. Мөн түүнчлэн энэ талыг Кайнозой эринд үүссэн Зүүн Ази дахь хамгийн эртний галт уулын бүс нутаг гэж үздэг. Энэ нутгийн хэмжээ нь ойролцоогоор 10000 хавтгай дөрвөлжин км том.

## Олны мэдэх газрууд 
* Алтан Дарь овоо ()
* Зотол хан уул ()
* Шилийн Богд уул ()
* Молцог элс 
* Ганга нуур 

## Эшлэл 
Ангилал:Азийн тэгш өндөрлөг
Ангилал:Монголын тэгш өндөрлөг
Ангилал:Сүхбаатар аймгийн газар зүй
Хархираа уул

**Хархираа уул** нь Увс аймгийн Улаангом, Ховд, Тариалан сумуудын хил дээр, далайн түвшнээс дээш  өндөрт орших оршдог уул. Бэлийн өндөр нь .

## Эшлэл 
Ангилал:Азийн уул
Ангилал:Монголын уул
Ангилал:Увс аймгийн газар зүй
Самоа

**Самоа** (самоа. Sāmoa, англ. Samoa [səˈmoʊə]), албан ёсоор **Тусгаар тогтносон Самоа улс** (самоа. *Malo Saʻoloto Tutoʻatasi o Sāmoa*; англ. Independent State of Samoa) нь Номхон далайн өмнөд хэсэгт оршдог арлын улс.

Өмнөх нэршил - Германы Самоа (1900—1914), Баруун Самоа (1914—1997). 1976 оны 12-р сарын 15-нд НҮБ-д гишүүнээр элссэн. 1970 оноос Үндэстнүүдийн Холбооны гишүүн. 

Самоа улсын нийслэл нь Уполу арал дээрх 33 мянган хүн амтай Апиа боомт хот юм. Албан ёсны хэл нь -самоа, англи хэл юм.

## Хүн ам 
1986 оны хүн амын тооллогоор тус улсад 157 мянган хүн, 2004 он гэхэд хүн ам 177.7 мянга болж өссөн. 2007 оны 7-р сарын байдлаар хүн ам 214,265 болж, 2011 оны хүн амын тооллогоор Самоагийн оршин суугчдын тоо 187,820 хүн (96,990 эрэгтэй, 90,830 эмэгтэй) байсан бөгөөд үүний 96% нь самоачууд, 2% нь Европчуудын нутгийн иргэдтэй гэрлэсэн үр удам байжээ. 

Самоагаас олноор цагаачлах болсон нь орон нутгийн эдийн засгийн хоцрогдолтой холбоотой. Залуучууд ажил хайж, эсвэл өндөр цалин авахаар, түүнчлэн уламжлалт амьдралд сэтгэл дундуур байгаа тул улс орноо орхиж байна. Шилжилт хөдөлгөөний гол урсгал Шинэ Зеланд руу чиглэж байна. Цагаачдын зарим нь мөнгө хуримтлуулж эсвэл сургуулиа төгсөөд эх орондоо буцаж ирдэг бол зарим эх нутгаа үүрд орхидог ажээ.

## Эшлэл

Ангилал:Австрали ба Далайн орон
Ангилал:Арлын орон
Ангилал:Нэгдсэн Үндэстний Байгууллагын гишүүн орон
Товхош уул

**Товхош уул** нь Монгол Улсын баруун урд жигүүрт, Завхан аймгийн Эрдэнэхайрхан сум болон Цэцэн-Уул сумуудын зааг дээр Улаагчны Хар нуурын баруун урд эрэг дээр
оршдог уул юм. Энэ уул нь Эрдэнэхайрхан сумаас зүүн хойд чигт ойролцоогоор 80 км, аймгийн төв Улиастай хотоос баруун хойд зүгт ойролцоогоор 110 километрийн зайд, далайн түвшнээс дээш  өндөрт өргөгдсөн байна. Умард талдаа элсэн манхантай, нуурын эрэг дагуу зэгстэй.

## Эшлэл 
Ангилал:Азийн уул
Ангилал:Монголын уул
Ангилал:Завхан аймгийн газар зүй
Ангилал:Монголын байгалийн цогцолборт газар
Түвдэнгийн Цэрэнлхүндэв

**Түвдэнгийн Цэрэнлхүндэв** (1917 - ?) нь Монголын кино жүжигчин.

## Бүтээл
*Аймшиггүй эх оронч - япон манаач
*Гологдсон хүүхэн - тайж
*Аман хуур - Соном (гол дүр)
*Нүгэл буян
*Хүний мөр
*Тэмцэл
*Тунгалаг тамир-2
*Бадарчин

Ангилал:Монголын кино жүжигчин
Ангилал:1917 онд төрсөн
Маркетингийн дөрвөн П

Маркетинг гэдэг ойлголтыг ойлгохын тулд хамгийн гол нь маркетингийн иж бүрдлээ /marketing mix/ ойлгох хэрэгтэй.  Маркетингийн иж бүрдэл гэдэг бол 4Р юм.

1. Product - Бүтээгдэхүүн /энэ ойлголтонд 3 зүйл ордог. Бараа, үйлчилгээ, санаа гэсэн 3 зүйл нь бүтээгдэхүүн гэсэн ойлголтыг төлөөлөх болно. Талх, саван, машин зэрэг нь материаллаг бараа юм. Нөгөө талаар бүтээгдэхүүн юм. Реклам, сурталчилгаа, дуу шүлэг гэх мэт шинэ санаа нь патентлагдсан тусгай эрх аван баталгаажуулдаг бүтээгдэхүүн юм. Энэ тухай зар сурталчилгааны хуулиас харж болно./

2. Price - Үнэ /Энэ нь хууль, эдийн засаг, сэтгэл зүйн хувьд нэгдмэл байдлыг үүсгэдэг. Үнийг бүтээгдэхүүнээс нь салангид авч үзэж болохгүй гэж үздэг. Хэрэглэгч бүтээгдэхүүний үнийг асуугаад үнээр нь чанарыг төсөөлөн ойлгодог. Хэт үнэтэй зүйл маш хямдхан зарагдаж байхад хэрэглэгчийн сэтгэл зүй ихэнхдээ хүлээж авдаггүй. Үнэ нь эрэлт, өрсөлдөөн, зардалд үндэслэн тогтдог./

3. Promotion - Идэвхжүүлэлт /Идэвхжүүлэлтийн иж бүрдэлд зар сурталчилгаа, РR, биечилсэн худалдаа, борлуулалтын урамшуулал гэх мэт ордог. Зарим хүмүүс маркетинг гэдгийг зөвхөн зар сурталчилгаа мэтээр явцуу ойлгодог. Гэтэл энэ нь маркетингийн иж бүрдлийн нэг элементийн дэд нэг элемент шүү гэж хэлмээр байна. /

4. Place - Хуваарилалт /Зуучлалын хэлбэрүүд орно. Хуваарилалтын суваг нь 2 төрөлтэй. Биет болон биет бус гэсэн. Биет хуваарилалт гэдэг нь (логистик, ложистик янз бүрээр хэлдэг) бараа бүтээгдэхүүнийг эцсийн хэрэглэгчдэд хүргэхэд тээврийн ямар хэрэгслүүдээр хэд дамжуулан зөөж байна вэ гэдэг асуудлыг хамарна. Усан онгоцоор, агаараар, автозамаар гэх мэтчилэн. Биет бус хуваарилалт гэдэг нь хэдэн хүн зуучилж дундаас нь ашиг олж байна вэ гэдгийг хамрах болно. Бөөний худалдаачин, жижиглэн худалдаачин гэх мэт./

Маркетингийн иж бүрдэл дээрх үндсэн 4-х хольцоос бүрддэг.
Ангилал:Маркетинг
Дэлгэрхаан уул

**Дэлгэрхаан уул** нь Монголын гурван мянгат уулсын нэг юм. Энэ уул нь Хорьдол Сарьдагийн нурууны ноён оргил () болно. 

## Газар зүй 
Дэлгэрхаан уул нь Хөвсгөл аймгийн Мөрөн хотоос бараг л чанх хойд чигт ойролцоогоор 225 км-ийн зайд, мөн тус аймгийн Улаан-Уул сумаас яльгүй зүүн хойд зүгт ойролцоогоор 30 км-ийн зайд оршдог Хорьдол Сарьдагийн нурууны хамгийн өндөр уул юм. Уул 20 километрийн зайнаас ч сүндэрлэн харагдана.

## Авиралт 
Тус ууланд 1958 онд Монгол-Чехословакийн хамтарсан уулчдын баг анх удаа авиран гарсан байна.

## Эшлэл 
Ангилал:Азийн уул
Ангилал:Монголын уул
Ангилал:Хөвсгөл аймгийн газар зүй
Хорьдол Сарьдагийн нуруу

**Хорьдол Сарьдагийн нуруу** нь нийт 150 км орчим урттай, Монгол Улсын умард хэсэгт Хөвсгөл аймгийн нутагт оршдог нуруу. 

## Газар зүй 
Хорьдол Сарьдагийн нуруу нь Хөвсгөл нуур ба Дархадын хотгорын дунд орших ба тус аймгийн Рэнчинлхүмбэ, Улаан-Уул, Алаг-Эрдэнэ сумдын нутгийг хамардаг. Энэ нурууны ноён оргил нь далайн түвшнээс дээш  өндөрт өргөгдсөн Дэлгэрхаан уул юм. Дэлгэрхаан уулаас гадна Их уул (), Уран дөш уул () гэх зэрэг олны мэдэх оргилууд байна.

Хорьдол Сарьдагийн нурууны бэл буюу нуурын эрэг дагуу фосфоритоор баялаг бөгөөд 1980-аад онд ил уурхайн судалгааны ажлыг өргөн хүрээнд хийсэн байдаг. 1990-ээд онд улс төр, эдийн засгийн өөрчлөлтүүд гарсны улмаас Орос, Монголын хамтарсан төслийн багууд энд орд байгуулах ажлыг зогсоосон аж. 1997 онд энэ хавийн 1886 км² газар нутгийг дархан цаазат газар болгосон.

## Зургийн цомог 
## Эшлэл 
Ангилал:Азийн нуруу
Ангилал:Монголын нуруу
Ангилал:Хөвсгөл аймгийн газар зүй
Ангилал:Монголын тусгай хамгаалалттай газар нутаг
Балжиннямын Чадраабал

Хөвсгөлийн Усан Замын газрын дарга,“Сүхбаатар” хөлөг онгоцны анхны капитан, БНМАУ-ын гавьяат тээвэрчин **Балжиннямын Чадраабал** 1928 онд Цэцэрлэг мандал уулын аймгийн Рашаант уулын хошууны ХЗЭ-ийн үүргийн даргаар сонгогдон ажиллаж байгаад 23 настайдаа коммуны дарга, 1931 онд Хөвсгөл аймгийн ҮЭ-ийн товчооны нарийн бичгийн даргаар ажиллаж байгаад 1937 онд Сүхбаатар хөлөг онгоцонд усан цэргийн алба хааж эхэлжээ. Б.Чадраабал 1938 онд уурын хөдөлгүүрийн тослогч, 1939 оноос туслах механикаар ажиллаж байгаад Эрхүүгийн Усан замын газрын нэг сарын курст суралцаж уурын хөдөлгүүрийн механикийн мэргэжил эзэмшжээ. 1952 онд Хөвсгөлийн усан замын газрын анхны дарга, усан онгоцны ахмадаар томилогдон ажилласан.

Ангилал:Монгол улсын гавьяат тээвэрчин
Аракар уул

**Аракар уул** нь Аргентин улсын баруун хойд хэсэгт, Аргентин-Чили хоёр улсын хил дээр оршдог давхаргат галт уул. Энэ уул нь Атакамагийн цөлөөс зүүн зүгт, Пуны де Атакама өндөрлөгийн хаяанд оршино.

Оргилын тогоо нь 1-1.5&nbsp;километр хүртэл диаметртэй бөгөөд тогоон дотор нь нэгэн жижигхэн нууртай. Галт уул нь Плиоцен эриний үед явагдсан гурван удаагийн галт уулын дэлбэрэлтийн үеэр үүссэн аж. 1993 оны гуравдугаар сарын 28-нд тэсрэлтээс үүссэн үнсэн үүлийг ойролцоогоор 50&nbsp;километрийн зайтай орших Толар Гранде тосгоноос харсан тухай мэдээлэл байдаг. Гэвч үүнийг өнөөдөр хүртэл тэсрэлтийн улмаас үүссэн үү эсвэл солирын улмаас гарсан уу гэдгийг тогтоож чадаагүй байгаа юм.

## Тэмдэглэл 
## Цахим холбоос 
* Volcano Live — John Search
* Mountain-Forecast.com

Ангилал:Өмнөд Америкийн уул
Ангилал:Аргентины уул
Ангилал:Андын нурууны уул
Ангилал:Давхаргат галт уул
Ангилал:Сальта муж
Дэмбэрэлийн Данаа

**Дэмбэрэлийн Данаа** нь 1940 оны сүүлээр нефтийн 45 хоногийн түр курсэд суралцан төгсөж Хөвсгөл Ханхын агуулахын эрхлэгчээр 1943 он хүртэл ажиллаж байсан байна. 1943 оны 5-р сард авто конторыг хүлээн авч авто нефтийн хэрэг эрхлэх газар гадаад худалдааны яаманд 1960-аад онд дахин шилжин иржээ. Д.Данаа авто нефтийн хэрэг эрхлэх еренхий газрын төлөвлөгөө санхүүгийн хэлтсийн дарга, еренхии ня-бо, толгойтын нефть баазын орлогч дарга, еренхий инженер, Баруунхараагийн нефть баазын даргаар 1974 оны 5-р сар хүртэл ажиллаж байгаад тэтгэвэрт гарчээ.

Ангилал:Ханхын хүн
Ангилал:Монголчууд
Ангилал:БНМАУ-ын төрийн зүтгэлтэн
Ангилал:20-р зуунд өнгөрсөн
Жадамбаагийн Чагнаа

**Жадамбаагийн Чагнаа** 1942 онд Хөвсгөл аймгийн Цагаан-Уул суманд төрсөн. 1960 онд Хатгалын сургууль, төмөр замын техникумын мужааны 6 сарын курсыг төгсөж Сэлэнгэ аймгийн Зүүн хараа дахь төмөр замын барилгын 2 дугаар ангид ажлын гараагаа эхэлж, 1962 оны намар МУИС-ийн Политехникийн факультетийн автотээврийн механик –инженерийн ангид элсэн суралцаж 1967 онд төгссөний дараа Хөвсгөл аймгийн авто засварын газарт томилогдон ажиллаж байжээ.
Хөвсгөл аймгийн авто засварын газарт засварчин, механик, цехийн дарга, шалгалтын инженерээр ажиллаж байгаад 1969 онд Хатгалын нефть баазын ерөнхий инженерээр томилогдон ажилласан. Тэрээр 1977-1979 онд шатахуун тээврийн 24 дүгээр баазын даргаар, 1979-1990 онд Хатгалын нефть баазын даргаар ажиллажээ. Ийнхүү Хатгалд 21 жил тасралтгүй тээврийн байгууллагыг удирдан ажилласан байна. 
Ж.Чагнаа нь Хатгал хотын намын хорооны товчооны гишүүн, хотын захиргааны гишүүний үүрэгт ажлыг гүйцэтгэн, аймаг, хотын АДХ-ын депутатаар сонгогдон ажиллаж байсан байна. Түүний хөдөлмөр бүтээл, ажлын үр дүнг төр засаг, нам, олон нийтийн байгууллага өндрөөр үнэлж хөдөлмөрийн гавъяаны улаан тугийн одон, Алтан гадас одон, хөдөлмөрийн хүндэт медалиар шагнажээ.

Ангилал:Цагаан-Уулын хүн
Ангилал:Монголчууд
Ангилал:БНМАУ-ын төрийн зүтгэлтэн
Ангилал:Хөдөлмөрийн Гавьяаны Улаан Тугийн одон шагналтан (Монгол)
Ангилал:Алтан гадас одон шагналтан
Ангилал:Монгол Улсын Их Сургуулийн төгсөгч
Ангилал:1942 онд төрсөн
Ангилал:Амьд хүн
2008 оны Улсын Их Хурлын сонгуулиар сонгогдсон гишүүдийн жагсаалт

2008 оны УИХ-ын сонгуулийн үр дүнд сонгогдсон, Улсын Их Хурлын гишүүдийн жагсаалт.

## Бүрэлдэхүүн
Аконкагуа уул

**Аконкагуа уул** () нь Аргентин дахь Андын нуруунд орших  өндөртэй Америк тив дэх хамгийн өндөр (мөн Ази тивээс гаднах хамгийн өндөрт ууланд тооцогддог) уул юм. Үүнээс гадна Жомолунгма уултай харьцуулсан бэлийн өндрөөрөө дэлхийд хоёрт, харин тус уулаас тусгаарлагдсан зай буюу давамгай байдлаараа (дэлхийн дээврээс 16.536 км алслагдсан) дэлхийд тэргүүлдэг.

## Байр зүй 
Аконкагуа уул нь Чилийн хилийн ойролцоо Мендоса мужид оршдог. Энэ уул нь мөсөн гол бүхий таван амтай бөгөөд эдгээр нь 10 километр хүртэл урттай. Удаах оргил нь () үндсэн оргилын өмнө талд байрлана. Энэ уул нь галт уул биш боловч удаан хугацаанд Жомолунгматай адил үүлээр бүрхэгддэгээс нь шалтгаалан галт уул хэмээн андуурдаг байсан аж.

## Нэр 
Аконкагуа гэх нэрийн утга нь тодорхой биш. Гэхдээ мапуче хэлний *Aconca-Hue* эсвэл кечуан хэлний *Ackon Cahuak* гэх үгнүүдээс үүссэн байх магадлалтай гэж үздэг ба эдгээр үгнүүд *«Чулуун харуул»* гэсэн утгатай аж. Өөр нэг хувилбар нь аймара хэлний ''Janq'u Q'awa* гэсэн үгнээс гаралтай гэх ба энэ нь *«Цаст уул»'' гэсэн үг ажээ.

## Зургийн цомог 

Aconcagua2016.jpg|Аконкагуа уул өмнө талаасаа
Aconcagua SouthSummit2007.jpg|Аконкагуа уулын урд оргил ()

## Цахим холбоос 
* Аргентины Байгалийн цогцолборт газрыг хариуцсан засгийн газрын харьяа байгууллага (англи, испани хэлээр)

## Эшлэл 
Ангилал:Өмнөд Америкийн уул
Ангилал:Аргентины уул
Ангилал:Андын нурууны уул
Ангилал:Мендоса муж
Ходоод

**Ходоод** (ventriculus seu gaster) нь хоол боловсруулах урт замын хамгийн өргөн хэсэг бөгөөд улаан хоолойгоор дамжин ирсэн хоолонд анхны боловсролт явагдаж бүхэл хатуу зүйл нь шингэрэн зутан холимог байдалтай болно. Ходоодны урд ханыг paries anterior., хойд ханыг paries posterior гэнэ. Ходоод нь хүний биеийн хоол тэжээлийг боловсруулах хадгалах холих үүрэг гүйцэтгэдэг. 2-3л багтаамжтай юм. Энзим ялгаруулна
.

## Цахим холбоос 

Ангилал:Боловсруулах эрхтэн
Хоол боловсруулах замын хамгийн өргөн хэсэг
Ходоод нь өдөрт 1.5аас 2литр ходоодны шүүс ялгаруулна
Ходоодны шүүсийг пэпат болон энзим гэж 2 ангилана
Сонгуулийн музей

**Сонгуулийн музей** нь 2020 оны 6-р сард www.electionmuseum.mn хаягаар нээгдсэн иргэдийн улс төрийн боловсролыг дээшлүүлэх, сонгогчдын санах ойг сайжруулах зорилготой цахим музей юм.

Уг музейг 2015 онд бичигдсэн "Сонгуулийн музей байгуулъя" нийтлэлийн агуулгад тулгуурлан байгуулжээ. Сонгуулийн музей нь Монгол улс дахь анхны цахим музей бөгөөд сонгогчдын боловсролд чиглэсэн цахим музейн агуулгаараа олон улсад анхдагч болдог. 

Сонгуулийн музей нь дараах 3 танхимтай.

# Мөрийн хөтөлбөрийн танхим
# Амлалтын танхим
# Уран үгийн танхим

Танхим тус бүр нь сонгуульд нэр дэвшичгдийн сонгуулийн үеийн амлалт, сонгогчдод хандсан уран үг, дэвшүүлсэн мөрийн хөтөлбөрүүдийг музейн үзмэр хэлбэрээр байрлуулж нийтэд нээлттэй хүртээл болгодог. Үүсгэн байгуулагчид нь сонгогчдын хэт мартамхай байдлыг өөрчлөх нь музейн ач холбогдол гэж тайлбарладаг.

18 нас хүрсэн иргэн музейд үзмэр хандивлах нь нээлттэй байдаг.

Ангилал:2020 онд байгуулагдсан
Ангилал:Монголын музей
Ангилал:Цахим хуудас
Рапа Нуй байгалийн цогцолборт газар

**Рапа Нуй байгалийн цогцолборт газар** () нь Чили улсын нутаг дэвсгэрт хамаарах Пасха арал дээр байдаг тусгай хамгаалалттай газар юм. Үүнийг 1995 онд дэлхийн өвд бүртгэсэн бөгөөд ойролцоогоор 71 км² газар нутгийг хамардаг.

Энэхүү байгалийн цогцолборт газрыг хамгаалалтад авснаар байгаль орчныг цөлмөн сүйтгэх, түүний дотор ой модыг тайрч устгах үйл ажиллагааг хязгаарлан зогсоох ёстой юм. Дан ялангуяа зөвхөн энэ арал дээр ургадаг, магадгүй Моай чулуун хөшөөнүүдийг түүний үндсэн дээр тээвэрлэсэн хэмээн таамагладаг торомиро модыг хамгаалах юм.

1935 оны нэгдүгээр сарын 16-нд Чилийн засгийн газрын 103-р тогтоолоор тус байгалийн цогцолборт газрыг байгуулсан ба мөн оны 4536-р тогтоолоор үндэсний дурсгалт газар болгон зарлажээ.

## Цахим холбоос 
## Эшлэл 
Ангилал:БХОУХ-Зэрэглэл II дахь хамгаалалттай бүс нутаг
Ангилал:Чилийн байгалийн цогцолборт газар
Ангилал:Пасха арал
Ангилал:Австрали ба Далайн орнууд дахь дэлхийн соёлын өв
Ангилал:Чили дэх дэлхийн байгалийн өв
Ангилал:Чили дэх дэлхийн соёлын өв
Ангилал:1935 онд байгуулагдсан
Бней-Брак

**Бней-Брак** (еврей. ‏בְּנֵי בְּרַק‏‎) нь Израил улсад Тел-Авив хотын зүүн талд залгаа байрладаг хот. Засаг захиргааны хувьд Тел-Авивын тойрогт хамаарагддаг. Энэ хот нь 7.088 км² газар нутгийг хамардаг бөгөөд 2019 онд тус хотод 204,639 хүн амьдарч байна. Энэ хот нь Израилын хамгийн ядуу бөгөөд хамгийн шигүү суурьшсан хотуудын нэг юм.

1924 онд байгуулагдсан, 1949 онд хотын статустай болсон. Хүн амын ихэнх нь шашин шүтлэгтэй еврейчүүд байдаг. Аж үйлдвэрийн томоохон төв.

## Эшлэл
Ангилал:Израилын хот
Ангилал:Тел-Авив тойргийн суурин
Ангилал:1924 онд байгуулагдсан
Еврей бичиг

**Еврей цагаан толгой** (еврей. אָלֶף־בֵּית עִבְרִי‎) нь еврей хэл, идиш, ладино болон бусад еврейчүүдийн хэлэнд ашиглагддаг цагаан толгой юм. 

Еврей цагаан толгой нь 22 үсэгтэй. Таван үсэг нь үгийн төгсгөлд хэрэглэгдэхэд өөр хэлбэртэй бичигддэг. Еврей хэлийг баруунаас зүүн тийш бичдэг.

Ангилал:Цагаан толгой
Испанийн өөртөө засах нийгэмлэг

**Испанийн  Өөртөө Засах Нийгэмлэг** ( гэдэг нь Испани улс дахь 17 нутаг дэвсгэрийн нийгэмлэгийг нэрлэх бөгөөд эдгээр нь бусад улсын мужтай адил юм. 1978 оны Испанийн Үндсэн Хуулийн 2-р зүйлд Испани Улс нь «Үндэстэн ба Муж/Бүс нутгаас» бүрдэнэ хэмээн заасан байдаг. Тиймээс өөртөө засах нийгэмлэгүүд нь өөртөө засах улсын статутыг эдлэн хууль тогтоомжоо гарган хэрэгжүүлэх эрхээр хангагдсан байна. Эдгээр эрх зүйн алийг хэрэгжүүлэх нь нийгэмлэгээс нийгэмлэгт буюу мужаас мужид харилцан адилгүй байдаг.

Испанийн үндсэн хуулийн VIII зүйлийн 143 ба 151-р зүйлд 17 мужийн бүрдэл хэсэг ба тэдгээрийн оршин тогтнолыг зохицуулж өгсөн байна. 17 өөртөө засах мужийн 7 нь зөвхөн нэг аймгаас бүрддэг бол үлдсэн нь хэд хэдэн (ес хүртэл) аймгаас бүрдэнэ. Үүн дээр Сеута ба Мелилья гэх хоёр өөртөө засах хотууд (*ciudades autónomas*) нэмдэгдэнэ. Испани бол холбооны улс биш харин төвлөрсөн бус нэгдмэл улс юм.

## Испанийн өөртөө засах нийгэмлэг ба хотын жагсаалт 
## Цахим холбоос 
*Information about Spain's Autonomous Communities from rulers.org

## Эшлэл 

өөртөө засах нийгэмлэг
Петах-Тиква

**Петах-Тиква** (еврей. ‏פֶּתַח תִּקְוָה‏‎, *«Итгэл найдварын хаалга»*) нь Израилд томд тооцогддог Тел-Авиваас зүүн тийш 10 км-т байрладаг хот. Засаг захиргааны хувьд төв тойрогт байрладаг.

## Эшлэл 
## Цахим холбоос 

Ангилал:Төв тойрог (Израил)
Ангилал:Төв тойргийн хот (Израил)
Ангилал:1878 онд байгуулагдсан
Алимаагийн Хаш

**Алимаагийн Хаш** (1967 оны 10-р сарын 29-нд Улаанбаатар хотод төрсөн) нь "MGLRADIO 88.3"-ийн хөтлөгч юм. Тэрээр 1982 онд хөдөлмөрийн гараагаа эхлүүлсэн юм. 

А.Хаш 2017 оны 1-р сараас MGLRADIO 88.3-д ажиллаж эхэлсэн. Тэр хөтлөгч хийж эхэлснээсээ хойш СТА, Чингэлтэй дүүргийн хүндэт иргэн, Хэвлэл мэдээлийн тэргүүний ажилтан болсон байна. Тэрээр өөрийнхөөрөө чөлөөтэй энгийн байдлаараа радио сонсогчдын сайшаалыг хүртсэн. Ямар ч үед ямар ч хүнтэй энгийн даруу ярьдагаараа онцлог. Гэр бүлтэй, 2 охин той аж. Гэргийгэнэ Нүдэн гэдэг бөгөөд Тэр 2 нь одоогоос 39 жилийн өмнө танилцаж байжээ.

Хаш нь олонд хүндлэгдсэн бөгөөд уран яриан олны хайрыг татсан юмаа. Тэрээр 50+ насны Хүмүүс Чөлөөтэй Ажилж хөдөлмөрлөж болдгийг Харуулсан Хамгийн том жишээ юм.

## Хөтлөсөн нэвтрүүлгүүд 
* "Фэйсбүүкийн сонирхолтой постууд" нэвтрүүлэг 
* "Та сайн уу?" нэвтрүүлэг

* "Хаш Мөөг" нэвтрүүлэг
* "Яана аа" нэвтрүүлэг
* "Элдэв шипи" нэвтрүүлэг
* "Зочны цаг" нэвтрүүлэг
* "Гайхмаараа хө" 
Ангилал:Монголчууд
Ангилал:Монголын радиогийн хөтлөгч
Ангилал:1967 онд төрсөн
Валенсийн Нийгэмлэг

**Валенсийн Нийгэмлэг** мөн **Валенси муж**, (албан ёсоор вал. *Comunitat Valenciana*, ) нь Испанийн Газар дундын тэнгисийн эрэгт орших 17 өөртөө засах нийгэмлэгийн нэг юм. Энэ муж нь хойд талаараа Каталонитой, өрнө талаараа Арагон ба Кастили-Ла Манча, өмнө талаараа Мурси мужуудтай хиллэнэ. Тус нийгэмлэг нь  Валенси, Аликанте, Кастельон гэсэн гурван аймгаас бүрдэнэ. Өөртөө засах нийгэмлэгийн нийслэл хот нь Валенси. 

1982 онд байгуулагдсан өөртөө засах нийгэмлэгийн нутаг дэвсгэр нь урьдны Арагоны Титэмт Улсад харьяалагдаж байсан Валенсийн Хант Улсын нутаг дэвсгэртэй бараг ижил юм.

## Хэл 
Мужийн нутаг дэвсгэрийн дийлэнх нь каталан хэлний нэг аялга болох валенси хэлний бүс нутагт хамаарна. Тиймээс албан ёсны хэлэнд нь испани хэлнээс гадна нь валенси хэл ордог. Тэнгисийн эрэг орчмын нутагт валенси ба испани хэлээр ярих бол, хөдөөгүүр дийлэнх нь валенси аялгаар, харин уулархаг нутгаар болон мужийн өмнөд хязгаар нутгийнхан нь зөвхөн испаниар ярилцдаг байна.

## Улс төрийн газар зүй 
Өөртөө засах нийгэмлэг нь Валенси, Аликанте, Кастельон аймгуудын нутаг дэвсгэрийг хамрах бөгөөд эдгээр аймгууд нь нийт 32 комарка (орон нутгийн тойрог буюу дүүрэг гэх) болон хотуудад хуваагдана.

## Зураг

Alicante, Spain.jpg|Аликанте хотын боомт
Ciudad de las ciencias noche.JPG|Валенси хотын кино театр
Paella from Altea.jpg|Валенсийн паэлья (будаатай хуурга)
Castillo de Denia.jpg|Денийн цайз

## Цахим холбоос 
* Валенси мужийн аялал жуулчлалын порталa
* Валенси мужийн албан ёсны цахим хуудас

## Эшлэл 

Ангилал:Испанийн өөртөө засах нийгэмлэг
Кастили ба Леон

**Кастили ба Леон** () нь Испанийн 17 өөртөө засах нийгэмлэгийн нэг. Засаг захиргааны төв нь Вальядолид хот.

## Газар зүй ба засаг захиргаа 
Кастили ба Леон нь хойд месетаг багтаасан, далайн түвшнээс дээш 600- өндөрт өргөгдсөн, мужийн зах хязгаар хэсгээр нуруудаар хүрээлэгдэх, Испани улсын баруун хойд бүс нутгийн төвд оршдог муж. Газар нутгийн хэмжээ нь 94.223 км² бөгөөд энэ нь тус мужтай хиллэх Португали Улсаас арай том юм. Нутаг дэвсгэрийн хэмжээ нь улсынхаа бүх хуурай газрын 18,6 %-ийг эзлэх боловч хүн амын нягтрал нь км² тутамд 27 хүн оногдож байгаа нь улсын нийт хүн амын 5,7 хувийг л бүрдүүлдэг гэсэн үг юм.

Кастили ба Леоны аймгууд:

* Авила
* Бургос
* Вальядолид
* Леон
* Паленси
* Саламанка
* Самора
* Сегови
* Сори

## Цахим холбоос 
* Кастили ба Леоны Засгийн газрын цахим хуудас

## Эшлэл 

Ангилал:Испанийн өөртөө засах нийгэмлэг
Ашдод

**Ашдод** (еврей. ‏אַשְׁדּוֹד‏‎) нь Израилд хэмжээгээрээ 6-д ордог Өмнөд тойрогт оршдог хот юм. Энэ хот нь газар дундын тэнгисийн эрэг дээр Тел-Авив хотоос өмнө зүг 30 км зайд байрладаг. Ашдод нь бүс нутгийн чухал аж үйлдвэрийн төв юм. Ашдодын боомт нь Израил улсын хамгийн том боомт бөгөөд улсын импортын 60% нь дамжин өнгөрдөг. Мөн Ашдод хотод Израилын тэнгисийн цэргийн гурван базын нэг нь байрладаг. 

Орчин үеийн Ашдодын газар дээрхи анхны суурин нь 17-р зууны үед үүссэн. Энэ нь дэлхийн хамгийн эртний хотуудын нэг юм. Ашдодын тухай Библид арван гурван удаа дурдсан байдаг. Өөр өөр цаг үед энэ хотод филистинчүүд, еврейчүүд, византчууд, загалмайтнууд, арабчууд амьдардаг байв.

Орчин үеийн Ашдод нь 1956 онд эртний хотын ойролцоо элсэрхэг толгод дээр байгуулагдсан. Хотын статусыг 1968 онд олгожээ.

## Эшлэл 

Ангилал:Израилын археологийн олдворт газар
Ангилал:Өмнөд тойргийн хот (Израил)
Ангилал:Еврей Библийн хот
Галиси

**Галиси** ([], галисигаар *Galicia* [],  [],  []; албан ёсоор галиси хэлэнд *Comunidade Autónoma de Galicia,* испаниар *Comunidad Autónoma de Galicia*) бол Испани Улсын нутаг дэвсгэрийн баруун хойд хэсгийг эзлэн орших өөртөө засах нийгэмлэг юм. Энэ муж нь дотроо А Корунья, Луго, Понтеведра, Оренсе гэсэн дөрвөн аймагт хуваагдана.

Мужийн нэр нь тус нутагт эрт үед суурьшсан Галлекичуудаас (латинаар *Gallaeci*) гаралтай аж.

## Газар зүй 
Галиси нь тус улсын баруун хойд бүс нутагт орших бөгөөд умард талаараа Кантабрийн тэнгисээр, өрнө талаараа Атлантын далайгаар хүрээлүүлнэ. Нутгийн өмнөд хэсгээрээ Португали Улстай, зүүн талаараа Кастили ба Леон болон Астурийн өөртөө засах нийгэмлэгүүдтэй хиллэдэг.

Энэ мужийн нутаг дэвсгэр нь Риа төрлийн эрэг ба өндөр уулстай нь тус мужийг Испанийн бусад мужуудаас тусгаарладаг онцлогтой. Газар нутгийн тэн хагасаас илүү нь далайн түвшнээс дээш 400 метрт оршдог. Хамгийн өндөр уул нь Тревинка (). Тэнгисийн эргийн нийт урт 1659&nbsp;км, үүнээс 800&nbsp;километр гаран нь эргэцэг, 300&nbsp;километр орчим нь элсэн хөвөөтэй бөгөөд энэ нь Испани дахь Атлантын далайн эргийн гурав хуваасны нэг орчим хувь юм. 
## Уур амьсгал 
Энэ мужид далайн зөөлөн уур амьсгал давамгайлах ч маш чийглэг. Хур тунадас ихтэй зөөлөн өвөл, хэт их халуун бус зуны улиралтай. Жилийн температурын дундаж нь далайн эрэг орчмын хотууд болох Ла Коруньяд 13,8&nbsp;°C, Виго хотод 14,7&nbsp;°C байна. Нутгийн гүн рүү жишээлбэл Оренсед 14&nbsp;°C, харин уулархаг нутгаар харьцангуй сэрүүн буюу 8-9&nbsp;°C хэмтэй байдаг.

## Хүн ам 
Галисийн хүн ам нь 2.718.525 бөгөөд үүний 48,2 % эрэгтэй, 51,8 % нь эмэгтэйчүүд байна (мэдээ:2016). 

## Улс төрийн газар зүй 
Өөртөө засах нийгэмлэг нь дөрвөн аймагтай бөгөөд эдгээр нь бүгд аймгийн төвийнхөө нэрээр нэрлэгджээ.

## Зураг 

Illas Cies Praia.jpg|Тэнгисийн эрэг
Roman bridge, Ourense (Spain).jpg|Оренсе хот дахь Ром хийцийн гүүр
Rio Lima 2.JPG|Лима гол, Понте де Лима хотын хавьцаа
Ayuntamiento, La Coruña, España, 2015-09-25, DD 44.jpg|Ла Корунья хотын захиргааны байр
Albariños. Santiago de Compostela.jpg|Галисийн дарснууд
Catedral de Santiago de Compostela agosto 2018 (cropped).jpg|Сантьяго де Коспостелагийн цогчин дуган

## Цахим холбоос 
* Галисийн статистикийн хүрээлэн

## Эшлэл 

Ангилал:Испанийн өөртөө засах нийгэмлэг
Ангилал:Европын бүс нутаг
Ангилал:Европын түүхэн нутаг дэвсгэр эсвэл бүс нутаг
БНХАУ-ын яамд

2019 оны байдлаар БНХАУ-ын Төрийн зөвлөлд (Засгийн газар) 21 яам, 3 Хороо /комисс/, Хятадын төв Банк болон Үндэсний хяналтын газар зэргээс бүрддэг байна.

## БНХАУ-ын яамдын нэрс 
Татан буугдсан яамд:

## БНХАУ-ын Төрийн Зөвлөлийн бусад байгууллагууд 
Татан буугдсан байгууллагууд:

яам
Кантабри

**Кантабри** () нь умард Испанид Кантабрийн тэнгисийн (Бискайн булан) эрэг дээр орших өөртөө засах нийгэмлэг юм. Энэхүү муж нь Баск Улс, Кастили ба Леон, Астури мужуудтай хиллэнэ. Муж нь ижил нэртэй ганцхан аймагтай (урьд нь *«Сантандер аймаг»*). Кантабрийн нийслэл нь аж үйлдвэрийн ба боомт хот болох Сантандер юм.

## Газар зүй ба уур амьсгал 
Кантабри нь дов толгод бүхий газар нутгаас эхлээд уулархаг бүс нутагтай. Хамгийн өндөр оргил нь Кантабрийн нурууны Пикос де Эвропа хөвч бөгөөд энэ хөвчийн ноён оргил нь  өндөртэй. Уур амьсгалын хувьд эрэг орчмын нутгаар тэнгисийн чийглэг, сэрүүн зун, өнтэй өвөлтэй. Эх газрын  гүн рүүгээ уулын уур амьсгал давамгайлна.

## Аймгийн хүн амын өсөлт 
## Түүх 
## Цахим холбоос 
* Кантабрийн Засгийн газрын цахим хуудас 

## Эшлэл 
Ангилал:Испанийн өөртөө засах нийгэмлэг

Ангилал:Испанийн аймаг
Ла Риоха (Испанийн муж)

**Ла Риоха** ( []) нь Испани улсын &nbsp;км² газар нутагтай,  оршин суугчтай  өөртөө засах муж. Мужийн нийслэл нь Логроньо хот ба нийт 151.136 оршин хүн амтай. Энэ муж Риоха (*Rioja*) гэх нэртэй дарсаараа алдартай.

## Нэрийн гарал 
Риоха гэх нэр нь *«Рио-Оха»* гэсэн үгнүүдээс гаралтай байх хэмээн үздэг ба энэ нь Оха гол ( гэх утгатай аж. Тус гол нь Тирон голд цутгах ба цааш урссаар Эбро голд нийлнэ.

## Аймгийн хүн амын өсөлт 
## Зураг 

Iglesia de San Servando y San Germán en Arnedillo.jpg|Арнедилло гацаа
Riu Ebre, Riba-roja. (26653089686).jpg|Эбро гол
Vista de La Rioja desde Briones.jpg|Брионес хотын ойролцоох усан үзмийн тариалангийн талбай
Milvus milvus Jura.jpg|Ховордох дөхсөн зүйлд бүртгэгдсэн улаан элээ Ла Риохад

## Цахим холбоос 
* Албан ёсны цахим хуудас
* Página sobre la Ciudad de Calahorra

## Эшлэл 

Ангилал:Испанийн өөртөө засах нийгэмлэг
Ангилал:Испанийн аймаг
Ангилал:Кастили
Ангилал:Европын бүс нутаг
Улаан элээ

**Улаан элээ** заримдаа **Хан хулд**, **Сэрээ хулд** хэмээн нэрлэгдэх элээ нь ойн сар шувуутай хэмжээгээрээ ойролцоо харцагынхан овгийн махчин шувуу юм.

Ойр төрөлд орох, биеэр арай жижиг хар элээг бодвол улаан элээний тархах нутаг нь үндсэндээ европоор хязгаарлагдана. Улаан элээ нь бага зэргийн ой бүхий бүс нутаг эсвэл задгай газар өндөгөө дарна. Хар элээтэй харьцуулахад уснаас илэрхий бага хамааралтай. Төв Европ болон Умард Европын ихэнх улаан элээ нь нүүдлийн шувуу байхад, баруун ба баруун урд европын улаан элээ нь жилийн турш нутаглан үлддэг. Энэ зүйлийн нийт тоо толгойн 50 хувиас дээших  нь Германы нутаг дэвсгэрт өндөглөдөг аж. Энэхүү элээ нь голчлон жижиг хөхтөн амьтан ба шувуугаар хооллоно.

## Зургийн цомог 

Milvus milvus (2011-04-17 Switzerland Kanton Schaffhausen Gennersbrunn).jpg|Хан хулд ангийн эрэлд
Milvus milvus MWNH 0750.JPG|Улаан элээний өндөг, Германы Висбаден музейд
P6150074.JPG|Улаан элээний ангаахай үүрэндээ, Барним, Герман
2011-04-17 14-15-44 Switzerland Kanton Schaffhausen Gennersbrunn.jpg|Улаан элээ, Геннерсбрунн гацаа, Шаффхаузен кантон, Швейцар

## Цахим холбоос 
* 

## Эшлэл 
Ангилал:Харцгайнхан
Ангилал:Улаанбаатар хот орчмын шувууд
Кастили-Ла Манча

**Кастили-Ла Манча** (, албан ёсоор *Comunidad Autónoma de Castilla-La Mancha*) нь Испанийн 17 өөртөө засах нийгэмлэгийн нэг. Кастили-Лан Манча нь Албасете, Сиудад Реал, Күэнка, Гвадалахара, Толедо гэсэн таван аймгийн нутаг дэвсгэрийг хамардаг. Мужийн нийслэл хот нь Толедо.

Кастили-Ла Манча нь Испанийн түүхэн Кастили бүс нутгийн төв хэсэгт орох ба энэ нутгийг мөн *«Шинэ Кастили»* хэмээх нэрээр нь ихэд мэддэг байна.

## Газар зүй 
Кастили-Ла Манча нь 79.463 км² газар нутагтай ба тус мужийн нутаг дэвсгэрийг харьцуулан үзвэл ойролцоогоор Хэнтий аймгийн нутаг дэвсгэрт дөхөж очно. Газар нутгийн хэмжээ нь улсын нийт газар нутгийн 15,7 %-ийг эзэлнэ. 

## Түүх 
Кастили-Ла Манча нь Шинэ Кастилийн түүхэн бүс нутгийг залгамжлагч бол Шинэ Кастили нь өөрөө Толедогийн Хант Улсыг залгамжлагч юм. Толедогийн Хант Улс нь Аль-Андалусын бүрэлдэхүүнд байв. Аль-Андалусын нийслэлийг Кастилийн хан Альфонсо 1085 онд эзлэв. Үүнийг  сүүлд нь 1177 онд Күэнка эзэлсэн бөгөөд үлдсэн өмнөд хэсгийг Кастилийн VIII Альфонсогийн үед нэгтгэн авчээ.

## Зургийн цомог 

Campo de Criptana Molinos de Viento 1.jpg|Салхин тээрэм
ALCALÁ DEL JÚCAR 2.jpg|Алкала дел Хукар
09042009 164759 CEC 0091 - WLE Spain 2015.jpg|Сиудад Энкантада хот дахь байгалийн чулуун тогтоц
KathedraleToledo.jpg|Толедо хотын цогчин дуган

## Цахим холбоос 
* Кастили-Ла Манчийн Засгийн газрын цахим хуудас

## Эшлэл 

Ангилал:Испанийн өөртөө засах нийгэмлэг
Ойн сар

**Ойн сар** (*Buteo buteo*) нь харцагынхан овгийн махчин шувуу бөгөөд тус овгийн Төв Европ дахь хамгийн элбэг төлөөлөгч юм. Энэ нь дунд зэргийн хэмжээтэй, өдний өнгө нь хар хүрнээс бараг цагаан хүртэл хувилбаруудтай. Түүнийг тойрог маягаар халин нисэх буюу ангуучлахаар шунгах үед нь ихэвчлэн ажиглах боломжтой. Жижиг хөхтөн амьтад идэш тэжээлийнх нь үндсэн хэсгийг бүрдүүлнэ. Амьдрах орчин нь задгай газар байх ба жишээлбэл бэлчээр газар, тариалангийн талбай, үүрээ барьсан ойн захын нуга зэрэг болно. Ойн сарын тархац нутаг нь Исланд ба Скандинавын орнуудын умард хэсгэээс бусад бүх европыг хамардаг. Зүүн зүгт Төв Ази хүртэл нутаглана. Тэд хагас нүүдлийн шувууд. Төв Европ ба Умард Африк, Ойрх Дорнод, Энэтхэгийн нутаг дэвсгэрт өвөлжинө.

Дэд зүйл болох харцага сар нь (*B. b. vulpinus*) гол төлөв Азид өндөглөн, Сахарын өмнөх Африкт өвөлждөг. Ойн сарын тоо толгой одоогоор ховордоогүйд тооцогддог.

## Oнцлог 
Ойн сар нь 51-ээс 57 сантиметр хүртэл урттай далавчаа дэлгэсэн үеийн урт нь 113-аас 128 сантиметр хүрнэ. Далавч нь харьцангуй өргөн, сүүл богинотой, сүүлний төгсгөл хэсэг дугуйрсан хэлбэртэй. Халин дүүлэх үедээ далавчаа бага зэрэг хумин ниснэ. Далавчны үзүүр хэсэг нь бүгд бараан өнгөтэй, сүүл завсаргүй сайн багцлагдсан. Цээжин хэсэг ихэнхдээ биеийн дагуу уртааш судалтай, хаа нэг цулгай цагаанаас хүрэн бор, нэг өнгөтэй байхтай тааралддаг. Бага залуу нь цээжин бие цайвар, бараан өнгийн уртааш судалтай бол нас гүйцсэн нь хөндлөн судалтай. Насанд хүрсэн эрэгчин нь дунджаар 790&nbsp;г (622-1183&nbsp;граммын хооронд хэлбэлзэнэ), эмэгчин нь дунджаар 990&nbsp;г (782-1364&nbsp;г) хүнд. 

## Идэш 
Ойн сарын үндсэн идэш нь жижиг хөхтөн амьтад, ялангуяа төв европт бол хээрийн хулгана байдаг. Үүнээс гадна тэд шувуу, голцуу бага залуу шувуу, хэвлээр явагчид жишээлбэл гүрвэл, могой, мөн түүнчлэн хоёр нутагтан болох мэлхий, бахаар хооллодог. Мөн түүнчлэн шавж, тэдгээрийн авгалдай болон чийгийн улаан хорхойг ч бас иддэг. Ховор тохиолдолд загас болон том шувууны улайгаар бас хооллодог болох нь тогтоогджээ.

## Зургийн цомог 

Buteo buteo 4 (Marek Szczepanek).jpg|Цайвар өнгөтэй ойн сар
The Buzzard catched a mouse and flies away with his majestic wings - panoramio.jpg|Оготно ангуучилж байгаа нь
Buteo buteo MWNH 0812.JPG|Ойн сарын өндөг, Германы Висбаден музейд
Pandion haliaetus & buteo buteo am.jpg|Ойн сарыг (баруун) загасч явлагтай (зүүн доод) харьцуулсан нь

## Цахим холбоос 
* 

## Эшлэл 
Ангилал:Сарынхан
Боршувуутан

**Боршувуутан** (Passeriformes, лат. *passer*, „Боршувуу“) нь ойролцоогоор 5700 зүйлийг багтаасан шувууны ангийн хамгийн том баг юм. Өөр бусад бүх шувууны багийн дээд нэршлийг (шинжлэх ухааны бус) *боршувуутанбиш* (Nonpasseriformes) хэмээн голцуу нэрлэдэг.

## Онцлог 
Боршувуутанг бусад овгийн төлөөлөгчидтэй харьцуулахад харьцангуй жижиг биетэй шувуу. Биеийн урт нь 6,5-аас (мухарсүүлт одой бялзуухай) 120 хүртэл (диваажингийн шувуу) сантиметр хүрнэ.

## Системчлэл 
## Ном зүй 
* Hadoram Shirihai, Lars Svensson: *Handbook of Western Palearctic Birds.* Band 1: *Passerines: Larks to Warblers.* Helm, 2018, ISBN 978-0-7136-4571-2.
* Hadoram Shirihai, Lars Svensson: *Handbook of Western Palearctic Birds.* Band 2: *Passerines: Flycatchers to Buntings.* 2018. Helm, 2018, ISBN 978-0-7136-4571-2.

## Цахим холбоос 
* Comments on the Phylogeny and Skull of the Passeriformes (PDF; 530&nbsp;kB)
Бадарчийн Энхболд

**Бадарчийн Энхболд** (1966 онд төрсөн) нь MGLRADIO-ийн хөтлөгч юм. Тэрбээр 2017 оноос MGLRADIO-д ажиллаж эхэлсэн. Орос, англи хэлтэй. Нягтлан бодогч мэргэжилтэй. 2021 оны 3-р сарын 31-нд ажлаа хүлээлгэн өгч MGLRADIO-оос гарсан.

## Хөтөлсөн нэвтрүүлгүүд 
* Байна уу? байна
* Үдийн хачир
* Хуучны сайхан дуунууд
* Хөгжим ба мэдээлэл

Ангилал:Монголын радиогийн хөтлөгч
Ангилал:Монголчууд
Ангилал:1966 онд төрсөн
Мадридын Өөртөө Засах Нийгэмлэг

**Мадридын Өөртөө Засах Нийгэмлэг** () нь Испанийн 17 өөртөө засах нийгэмлэгийн нэг бөгөөд энэ муж нь Шинэ Кастилийн тэгш өндөрлөг газарт оршдог. Өөртөө засах нийгэмлэг нь ижил нэртэй нэг аймгаас бүрдэхийн зэрэгцээ тус улсын нийслэл Мадридын төвлөрлийг багтаадаг. Энэ муж нь нийт &nbsp;км² нутаг дэвсгэрт  хүн амтай. Тус мужид байх хамгийн өндөр уул нь Пеньялара () юм. Мадридын Өөртөө Засах Нийгэмлэг нь нэг танхимт хууль тогтоох засаглалтай бөгөөд түүнийг нь Мадридын Чуулган гэнэ. 

## Томоохон хотууд 
Энд 100.000 дээш хүнтэй хотуудыг оруулав: 

## Аймгийн хүн амын өсөлт 
## Цахим холбоос 
## Эшлэл 
Ангилал:Испанийн аймаг

Ангилал:Испанийн өөртөө засах нийгэмлэг
Шон Мендес

**Шон Петер Рол Мендес** (, 1998 оны 8 сарын 8-нд Канад улсын Торонто хотод төрсөн) нь Канадын дуучин, дуу зохиогч.

## Хувийн амьдрал
2013-2014 он хүртэл загвар өмсөгч Хэйли Болдвин Бибертэй үерхэж байсан ба сүүлд 2017 онд Fifth Harmony хамтлагийн гишүүн асан Камилла Кабеллотой болзож байгаа гэсэн цуу яриа гарсан. Тэд тухайн үедээ үгүйсгэсэн боловч 2018 онд нэгэн кафед үнсэлцэж байсан нь папараццийн дуранд бууснаас хойш одоог хүртэл үерхэж байгаа юм.

## Баримт
*Шон Мендес нь архи уухад асуудалгүй бөгөөд 2018 онд тамхи татах дуртай гэдгээ хэлсэн.
*Шон христийн шашинтай
*Тэрээр буяны ажилд идэвхтэй нэгэн юм 

## Бүтээл
### Цомог
*Handwritten (2015)
*Illuminate (2016)
*Shawn Mendes (2018)
*Wonder (2020)

Ангилал:Канадын дуучин
Ангилал:1998 онд төрсөн
Мурси (муж)

**Mурси муж** (, албан ёсоор *Comunidad Autónoma de la Región de Murcia*) нь Испани Улсын зүүн урд талд Газар дундын тэнгисийн эрэг дээр орших өөртөө засах муж юм. Тус муж нь зүүн хойд талаараа Валенсийн Нийгэмлэгтэй, хойд ба баруун хойд талаараа Кастили-Ла Манчатай, баруун урд талаараа Андалусийн өөртөө засах мужуудтай хиллэдэг. Мужийн нийслэл нь ижил нэртэй Мурси хот юм.

## Том хотууд 
## Аймгийн хүн амын өсөлт 
## Цахим холбоос 
* Мурси мужийн албан ёсны цахим хуудас

## Эшлэл 
Ангилал:Испанийн аймаг

Ангилал:Испанийн өөртөө засах нийгэмлэг
Монголын Волейболын Залуучуудын Холбоо

**Монголын Волейболын Залуучуудын Холбоо** 2014 онд үүсгэн байгуулагдсан бөгөөд залуу волейболчид нэгдэн өвлүүлэн өгсөн волейболыг үргэлжилүүлэн хөгжүүлэх, өөрсдийн сайн дураар байгуулан шат дараалалтай тэмцээн уралдаан зохион байгуулж, МВХолбооны хөгжилийн үйлсэд хувь нэмэр оруулах зорилготой байгууллага юм.

Ангилал:2014 онд байгуулагдсан
Ангилал:Монголын спортын клуб
Беэр-Шева

**Беэр-Шева** (еврей. ‏בְּאֵר שֶׁבַע; араб. بئر السبع «Бир-эс-Саба») нь Негев цөлд оршдог өмнөд Израилын том хот. Ихэнх үед "Негевийн нийслэл" гэж нэрлэгддэг.  209,687 хүн амьдардаг Израилд хүн амын хэмжээгээрээ 8-д, Иерусалимын дараа газар нутгаараа хоёрт ордог. 

## Эшлэл

Ангилал:Өмнөд тойргийн хот (Израил)
Ангилал:Израилын шатар
Ангилал:Еврей Библийн хот
Ангилал:Торагийн хот
Ангилал:1900-д онд байгуулагдсан
Уэльс хэл

**Уэльс хэл** (уэльс. Cymraeg [kəmˈrɑːɨɡ] эсвэл y Gymraeg [ə ɡəmˈrɑːɨɡ]) нь Уэльс, Английн зарим хэсэгт ба Аргентины Чубут аймагт тархсан 800,000 гаруй ярилцагчтай Кельт хэлний нэг. Уэльсийн оршин суугчдын 29 орчим хувь нь уэльс хэлээр ярих чадвартай бөгөөд Уэльсийн оршин суугчдын 16 орчим хувь нь уэльс хэлийг өдөр бүр ашигладаг. Одоо үед хамгийн их ашиглагддаг Кельт хэл.

2011 онд уэльс хэл нь Уэльсд албан ёсны статустай болсон. Уэльс хэл нь англи хэлтэй хамт Уэльсийн Парламентийн албан ёсны хэл юм. Уэльсийн засгийн газар 2050 он гэхэд нэг сая уэльс хэлээр ярьдаг хүнтэй болох төлөвлөгөөтэй байна.

## Эх сурвалж 
Ангилал:Дан ганц хэл
Ангилал:Их Британийн хэл
Ангилал:Аргентины хэл
Ангилал:Аюулд орсон хэл
Буянтын Дашцэрэн

Жалайр овогт **Буянтын Дашцэрэн (**Дорнод аймгийн Халхгол суманд 1925 онд төрсөн) -Монгол Улсын дипломатч бөгөөд БНМАУ-ын тусгаар тогтнолыг олон улсаар баталгаажуулсан төрийн нэрт зүтгэлтэн. 

## Намтар 
Эцэг Буянт нь хэдийгээр малчин хүн байсан ч бичиг үсэгтэй нэгэн байжээ. 

Б.Дашцэрэн 1947 онд Москвагийн олон улсын харилцааны дээд сургуульд суралцахаар явжээ. 

1961 онд БНМАУ НҮБ-ын гишүүнээр элсэхэд Монголын төлөлөөгчдийн бүрэлдэхүүнд орж явсан. НҮБ-ын Ерөнхий Ассемблейн 16 дугаар чуулганы 1043 дахь Бүгд хурлаар гаргасан 1630 дахь тогтоолд: 1961 оны 10 дугаар сарын 25-нд БНМАУ-ыг НҮБ-ын гишүүнээр элсүүлэхийг шийдсэн “Аюулгүйн зөвлөл”-ийн зөвлөмжийг хүлээн авч, мөн БНМАУ-ын гишүүнээр элсэхийг хүссэн өргөдлийг харгалзан үзсэний үндсэн дээр БНМАУ-ыг НҮБ-ын гишүүн болохыг зөвшөөрөв гэжээ. Ийнхүү Монгол Улсын болон дээр дурдсан улстөрч, дипломатуудын уйгагүй хичээл зүтгэл үр дүнд хүрч өнөөгийн туурга тусгаар бүрэн эрхт улсыг тунхагласан түүхтэй.  

Монгол Улс НҮБ-д гишүүнээр элссэн ач холбогдлыг ГХЯ-ны сайд асан Ц.Гомбосүрэн: “Монгол Улс тусгаар тогтнолоо зарласнаас хойш гол тэмцсэн асуудал бол тусгаар тогтнолоо хүлээн зөвшөөрүүлэх байлаа. Хятадаар хүлээн зөвшөөрүүлэх гэж 25 жил болсон. Харин ЗХУ-аас 1921 онд Ардын Засгийн газрыг хүлээн зөвшөөрсөн. 1924 оны 11 дүгээр сарын 26-нд дэлхий дахинд Бүгд Найрамдах Монгол Ард Улсыг тунхагласан юм. Харин 1924 оны 5 дугаар сард байгуулсан Орос, Хятадын харилцааны зарчмын тухай гэрээнд Монгол бол Хятадын салшгүй хэсэг гэж бичсэн байдаг. Уг гэрээ 1946 он хүртэл хүчин төгөлдөр байлаа. Тэгэхээр ЗХУ, Монголын тусгаар тогтнолыг хүлээн зөвшөөрсөн нь олон улсын эрх зүйн үүднээс үзэхэд албан ёсны гэдэг нь тодорхой биш байлаа. Харин Дэлхийн II дайны дараа 1945 онд дэлхий дахины байдал өөр болсон. Монгол Улс НҮБ-д элсэж тусгаар тогтнолоо дэлхийн хэмжээнд баталгаажуулна гэдэг үнэхээр чухал үйл явдал байсан” хэмээн дүгнэж хэлсэн юм.  

Б.Дашцэрэн 1982-1986 онд  ГЯЯ-нд Тусгай үүрэг гүйцэтгэгч Элчин сайдаар ажилласан бөгөөд 1984-1986 онд  ЮНЕСКО-гийн Гүйцэтгэх зөвлөлийн гишүүнээр Монгол улсаас анх удаа сонгогдон ажилласан.

Тэрбээр ГЯЯ-нд хэлтсийн туслах ажилтнаас хэлтсийн дарга, тусгай үүрэгт Элчин сайд хүртэлх бүх шатны албыг хашиж, Бээжин дахь ЭСЯ-нд атташе, Унгар дахь ЭСЯ-нд нэгдүгээр нарийн бичгийн дарга, Москвад 2 удаа томилогдохдоо нэгдүгээр нарийн бичгийн дарга, зөвлөх , Нью-Йорк дахь БТГ-т 3 удаа томилогдохдоо зөвлөх, Байнгын төлөөлөгчийн орлогч, Байнгын төлөөлөгч Элчин сайд, Энэтхэгт болон Японд Элчин сайдаар тус тус томилогдон ажиллаж байсан.

Ангилал:Монголчууд
Ангилал:Монголын дипломатч
Ангилал:Япон дахь Монголын элчин сайд
Ангилал:Энэтхэг дэх Монголын элчин сайд
Ангилал:НҮБ дахь Монголын байнгын төлөөлөгч
Ангилал:1925 онд төрсөн
Ангилал:Халхголын хүн